text: Sønderjyske henter canadisk forstærkning
  05 januar 2016 kl. 07.30
  De danske ishockeymestre fra Sønderjyske henter forstærkning i form af den canadiske forward Darcy Zajac.
  Det er en erfaren canadier, som Sønderjyske har hentet som deres nye forward. Den 29-årige Darcy Zajac har de sidste par år har spillet i den nordamerikanske AHL Liga for Albany Devils. Han kommer til Sønderjyske Ishockey som en forstærkning frem mod DM-slutspillet.
  - Han er en rigtig vindertype, som til hver eneste kamp går på banen med masser af hjerte og en god gang fysisk hockey. Det er en rigtig spændende signing, lyder det fra Sønderjyskes administrerende direktør, Klaus B. Rasmussen.
  